[{"text_idx": "#000000", "text": "Lau\u0306 c\u0302ina Ministerio de Eksterlandaj Aferoj, estas tri c\u0302inaj civitanoj, kiuj jam estis savitaj, kaj oni ankorau\u0306 ne ricevis raporton pri vundig\u0302oj kaj mortoj de aliaj c\u0302inoj."}, {"text_idx": "#000001", "text": "En la regula gazetara konferenco de la 9a de februaro raportisto el la c\u0302ina j\u0302urnalo Global Times, kiu diris, ke lau\u0306raporte la forta tertremo okazinta en Turkio kaj Sirio kau\u0306zis viktimig\u0302on de pli ol dekmil homoj, demandis, c\u0302u la proparolanto povas konigi la plej novan staton pri la savado kiun C\u0302inio partoprenis? C\u0302u estas nova informo pri vundig\u0302oj kaj mortoj de c\u0302inaj civitanoj? Kaj kiel C\u0302inio garantias la sekurecon de c\u0302inaj civitanoj?"}, {"text_idx": "#000002", "text": "Mao Ning, proparolanto de la c\u0302ina Ministerio de Eksterlandaj Aferoj, diris, ke en tiuj du tagoj ni multfoje konigis la staton pri tio, ke C\u0302inio liveras mon- kaj material-helpojn al Turkio kaj Sirio. Post kiam c\u0302ina sukuristaro atingis Turkion, g\u0302i en la unua tempo j\u0302etis sin en sukuradon kaj, kune kun turka sukura teamo, elsavis enfermitan gravedulinon frumatene de la 9a de februaro en la urbo Antakya de la province Hatay."}, {"text_idx": "#000003", "text": "Mao diris, ke post la tertremo la sekureco de transmaraj samlandanoj tiras nian koron. La konsula protekta centro de la c\u0302ina Ministerio de Eksterlandaj Aferoj tuj startigis krizostatan mekanismon, kaj la c\u0302inaj ambasadoj c\u0302e Turkio kaj Sirio fulme pridemandis la staton de la tertremo c\u0302e lokaj registaroj. La c\u0302ina tutmonda konsula protekto kaj servo funkciigas la varman telefonlinion por 24 horoj kaj ajnmomente traktas ion ajn, kio koncernas sukuradon."}, {"text_idx": "#000004", "text": "G\u0302is nun, Mao konigis, sub la komuna klopodo de diversaj flankoj jam tri c\u0302inaj civitanoj elsavig\u0302is. Raporton pri vundig\u0302oj kaj mortoj de aliaj c\u0302inoj oni ankorau\u0306 ne ricevis."}]